Üheks esimeseks arenguindikaatoriks, mis kaasas ka keskkonnakahjustused, oli ameeriklaste Herman  Daly ja John Cobb'i 1990. aastal raamatus " For the Common Good " pakutud säästliku majandusliku heaolu indeks (ISEW). Seal on traditsioonilistele majandusnäitajatele lisatud ühiskondlikus sektoris tehtav töö (näiteks mittetasustatavad majapidamistööd), aga ka õhu ja vee reostatus ning suur müratase heaolu vähendavate teguritena. Indeksi arvitamisel arvestati negatiivsena ka suurenevat urbaniseerumist, põllumaade pindala vähenemist, autoavariide arvu ning kulutusi reklaamile. Nagu USA kohta  tehtud arvutused näitasid, pole ühe elaniku kohta arvutatud ISEW tase (heaolu) 1970ndate lõpust enam kasvanud; samas on USA  per capita  GNP pidevalt suurenenud.